Document ID: /roh_data/filtered/fineweb-2-filterrobots_roh.jsonl.gz/53171

Mintg'onn vegnan premiads ils megliers projects digitals en Svizra, quai pon per exempel esser applicaziuns per il telefonin. Quest onn èn 51 projects nominads, quels vegnan premiads en differentas categorias. Er l'applicaziun #Aussichtsmeister da la destinaziun Tavau Claustra è sin la shortlist. Cun l'app pon giasts far viagiadas en la regiun ed uschia rimnar puncts, ils quals els pon lura duvrar per tschertas purschidas. Al lieu da survista pon ins lura far in scan ed uschia rimnar quels puncts ed er sa mesirar cun auters giasts en la regiun. Pli pretensiusa che la viagiada è e pli blers puncts ch'i dat.